Čchü Jün-sia

Čchü Jün-sia (po čínsky: prepisom pchin-jin Qǔ Yúnxiá, znakmi zjednodušenými 曲云霞, tradičnými 曲雲霞; *25. decembra 1972) je bývalá čínska atlétka, bežkyňa, ktorá sa venovala stredným tratiam.

Je majsterkou sveta z roku 1993 a bronzovou olympijskou medailistkou z Barcelony 1992. V roku 1990 sa stala v bulharskom Plovdive juniorskou majsterkou sveta v behu na 1500 metrov. V súčasnosti je stále svetovou rekordérkou na trati 1500 metrov s časom 3:50,46 min., ktorý zabehla v Pekingu dňa 11. septembra 1993. Skvelý osobný rekord má aj na dvojnásobnej trati (8:12,18 min., čo je druhý najlepší výkon v dejinách). Hoci sa u nej nikdy žiaden doping nepreukázal, je rovnako ako jej tréningová kolegyňa Wang Ťün-sia (svetová rekordérka na tratiach 3000 a 10 000 metrov) podozrivá z užívania dopingových podporných prostriedkov (ich trénerom bol kontroverzný Ma Ťün-žen, v roku 2000 bolo na doping pozitívne testovaných 6 jeho zverenkýň).

Osobné rekordy 

 800 m – 1:56,24 – 9. septembra 1993, Peking
 1500 m - 3:50,46 - 11. septembra 1993, Peking (SR)
 3000 m – 8:12,18 – 13. septembra 1993, Peking
 Maratón – 2.24:32 – 4. apríl 1993, Tchien-ťin

Referencie 

Narodenia 25. decembra
Žijúci ľudia
Narodenia v 1972
Čínski bronzoví olympijskí medailisti